Татяна Бек
Все по-страшна, по-безлюдна…

Превод от руски: Светлозар Жеков, 2007

chitanka.info

Все по-страшна, по-безлюдна,

свежа зима заблестя —

или с цитра, или с лютня

грабваше ума ни тя.

Денем, нощем — всеминутно

отмаляваше в любов

тази цитра, тази лютня

там, под снежния покров.

О, сърце — врабченце скрито,

сгряно бе от слънце ти,

може с лютня, може с цитра —

няма разлика почти.

… Ако дойдат дните трудни,

клетви, останете в нас:

ни на цитри, ни на лютни

свири гаснещата страст.

Стига! И сълзата бистра

ще преглътна — да горчи!

Тази лютня, тази цитра

в мен до края ще звучи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.